hvad skal jeg gøre hvis jeg skal flytte mit website?
hvis du flytter dit website fra en udbyder til en anden eller fra en webserver til en anden uden i øvrigt at ændre på dit domæne, publiceringssystem eller url’er, så behøver du ikke at gøre noget særligt i forhold til seo.
hvis du med en flytning også ændrer på dit domæne, indholdet eller opbygningen af dine sider og url’er, så er det vigtigt, at du får opsat korrekte viderestillinger fra de gamle til de nye sider.
hvis du beholder alt det samme gamle indhold, men bare lægger det over i en ny platform med en ny struktur og eventuelt nyt domæne, så skal du bede dine udviklere om, at sætte det der kaldes ”301 permanente redirects” op fra alle de gamle sider til de nye adresser på dit nye website.
det er meget vigtigt at disse redirects er af den permanente type 301. sørg for at dine udviklere forstår det!
hvis der er gamle sider som ikke kommer til at eksistere på dit nye website, så skal du redirecte til den alternative side eller kategori som er mest relevant eller til forsiden, hvis det for eksempel er en hel produktkategori, der udgår.
efter du har flyttet dit website er det en fordel, hvis du kan få så mange som muligt af dem, der linkede til det gamle website, med den gamle adresse, til at linke til det nye. det er naturligvis langt fra alle links du kan få ændret, men der hvor det er muligt skal du gøre det. uanset korrekt opsatte redirects vil direkte links altid være meget bedre.